«Բայց դե Արտակն օրվա մեջ մի երկու ժամ զբաղվում է ՄԻԵԴ-ի գործերով, մնացած ժամանակը տրամադրում է քարոզչությանը»,- ասաց «Հանրապետության» մեր աղբյուրը։ Իսկ ո՞վ է ֆինանսավորում «Լույսի» քարոզարշավը, խոսակցություններ կան, որ ահագին լուրջ սպոնսորներ ունեք, այդ թվում դրսից՝ Ռուսաստանի հայտնի դեմքեր։ «Չկա նման բան, հակաքարոզչություն է, Արամ Սարգսյանն է հիմնական ֆինանսավորողը ու թիմի մնացյալ անդամները»։ Եթե հիպոթետիկ պատկերացնենք, որ ձեր թեկնածուն է հաղթել, տեր կկանգնե՞ք ձեր հաղթանակին, թե՞, ինչպես Մանե Թանդիլյանի, ֆրակցիայի ղեկավարի դեպքում, «երգով կնահանջեք»։ «Երբե՛ք, չկասկածե՛ք, տեր ենք լինելու»։ Ի դեպ, Արտակին Երեւանի խնդիրների նրբություններում օգնում են ոչ միայն «Ելք»-ի Երեւանի ավագանու կարկառուն անդամները, նրանց թվում՝ Դավիթ Խաժակյանը, Անահիտ Բախշյանը, այլեւ Երեւանի նախկին քաղաքապետ, ՆԳ նախարար Սուրեն Աբրահամյանը։